text: Bandidos-rockere tiltalt for afpresning
  03 august 2012 kl. 10.11
  Tre mænd fra Esbjerg og en mand fra Horsens står i dag fredag tiltalt for med trusler om vold at afpresse en mand fra Ribe.  
  De tre mænd fra Esbjerg er tiltalt for den 9. maj i år at være mødt frem på en adresse ved Ribe. Her truede de tre -  som er en 21-årig, en 22-årig og en 48-årig - beboeren. De hævdede, han skyldte den 40-årige mand fra Horsens et stort beløb, som de havde tænkt sig at inddrive.
  Ved hjælp af trusler fik de udbetalt et større beløb.
  Anklagemyndigheden anser de tre mænd for at være Bandidos-relaterede.
  